Document ID: /roh_data/filtered/fineweb-2-filterrobots_roh.jsonl.gz/25325

Al campiunadi europeic da curling a Tallin cuntinueschan las victorias da las dunnas svizra. L'equipa dal CC Aarau cun la skip Silvana Tirinzoni ha er gudagnà il sisavel gieu, quai cun 10:6 cunter il Danemarc. Per cuntanscher ils mezfinals ston las Svizras mo anc gudagnar ina da las ultimas trais partidas da la Round Robin.
Squadra dals umens gudogna terz da sis gieus
La squadra da curling svizra enturn il skip Peter De Cruz ha pudì ademplir la rolla da favurit cunter la Pologna. Il quartet da Genevra ha gudagnà la segunda partida en seria cun 9:3 ed uschia meglierà sia billatscha al campiunadi europeic a Tallinn en l'Estonia sin 3:3. Las schanzas da playoff restan uschia intactas per Valentin Tanner, Peter De Cruz, Sven Michel e Benoît Schwarz.
Il glindesdi saira a las 18:00 fruntan ils Svizzers lura sin la Russia.
RR novitads 11:00